एमपीएचडब्ल्यू के छात्रों ने कुलपति कार्यालय के बाहर किया प्रदर्शन
एमपीएचडब्लूके छात्रों ने बुधवार को पीजीआईएमएस के कुलपति कार्यालय में नारेबाजी की। छात्रों का आरोप है उनका कोर्स पूरा हो चुका, लेकिन उनकी परीक्षा नहीं कराई जा रही है। छात्रों ने ऑफिस पर हंगामा काटा तो गार्ड ने रोकने का प्रयास किया, लेकिन छात्रों ने गार्डों की एक नहीं सुनी।
बाद में कुलपति ने छात्रों को अपने ऑफिस में बुलाया और पूरे प्रकरण की जांच कराने का आश्वासन दिया। जिसके बाद छात्र शांत हुए। एमपीएचडब्ल्यू के छात्र अंकित, अशोक, सुमित, अजय, सन्नी, राजीव कुमार, रोहित आदि ने बताया कि वह स्टूडेंट फेब्रिकेशन ऑफ इंडिया की राज्य कमेटी एवं सभी एमपीएचडब्ल्यू छात्रों की तरफ से बुधवार को कुलपति डॉक्टर ओपी कालरा से मिलने के लिए उनके ऑफिस पर पहुंचे है। छात्रों ने बताया कि वह सभी एमपीएचडब्लू वर्ष 2013 के छात्र है।
छात्रों का कहना है कि उनका कोर्स पूरा हुए काफी समय हो गया, लेकिन उनकी परीक्षा अभी तक नहीं कराई गई है। इस कारण उनका भविष्य दांव पर लगा हुआ है। छात्रों का हंगामा बढ़ता देख कुलपति ने उन्हें अपने ऑफिस में बुलाया और अपनी समस्या के बारे में बताया। कुलपति ने छात्रों को आश्वासन दिया है कि वह जल्द ही उनकी समस्या का समाधान कराएंगे और उनकी दिए हुए प्लाइंटों पर जांच भी कराएंगे।
छात्रों ने कुलपति के सामने मांग रखी कि परीक्षा नहीं कराने के लिए इस पूरे मामले की जांच कराई जाए। वहीं एमपीएचडब्लू की निकली हुई भर्तियों में उन्हें शामिल किया जाए। इसके अलावा उन्होंने मांग रखी कि कॉलेज द्वारा मनमानी फीस वसूली जा रही है, इसलिए इसकी भी जांच की जाए।
रोहतक. पीजीआईवीसी कार्यालय के बाहर एमपीएचडब्ल्यू के छात्र अपनी समस्याओं को लेकर नारेबाजी करते हुए।
कोर्स पूरा होने के बाद परीक्षा कराने पर विद्यार्थियों ने जताया आक्रोश
hin_Deva hin_Deva hin_Deva hin_Deva hin_Deva hin_Deva hin_Deva